ประกาศธนาคารแห่งประเทศไทยประกาศธนาคารแห่งประเทศไทยเรื่องการตีราคาอสังหาริมทรัพย์เพื่อขออนุมัตินับมูลค่าส่วนที่เพิ่มเข้าเป็นเงินกองทุนชั้นที่๒ ของธนาคารพาณิชย์----------- อาศัยอำนาจตามความในมาตรา๔ แห่งพระราชบัญญัติการธนาคารพาณิชย์ พ.ศ. ๒๕๐๕ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่ ๓) พ.ศ. ๒๕๓๕ ธนาคารแห่งประเทศไทยกำหนดชนิด ประเภทและการคำนวณเงินสำรองจากการตีราคาสินทรัพย์เพื่อถือเป็นเงินกองทุน ดังต่อไปนี้ ข้อ๑ให้ยกเลิกหนังสือธนาคารแห่งประเทศไทย ที่ ธปท.ณว. (ว) ๑๒๓๖/๒๕๓๕ ลงวันที่ ๓๐ มิถุนายน ๒๕๓๕ เรื่องหลักเกณฑ์ในการตีราคาสินทรัพย์เพิ่ม หนังสือธนาคารแห่งประเทศไทย ที่ ธปท. งพ. (ว) ๒๓๕๖/๒๕๓๗เรื่อง การปรับปรุงวิธีการบันทึกบัญชีค่าเสื่อมราคาอาคาร ลงวันที่ ๑๖ ธันวาคม ๒๕๓๗และหนังสือธนาคารแห่งประเทศไทย ที่ ธปท.ง. (ว) ๒๖๒๔/๒๕๔๑ ลงวันที่ ๒๐ กรกฎาคม ๒๕๔๑เรื่อง การตีราคาอสังหาริมทรัพย์เพื่อขออนุมัตินับมูลค่าส่วนที่เพิ่มเข้าเป็นเงินกองทุนชั้นที่๒ ข้อ๒ ในประกาศนี้ "ธนาคารพาณิชย์" หมายความว่า ธนาคารพาณิชย์ที่จดทะเบียนเป็นบริษัทในประเทศ "เงินกองทุนชั้นที่๒" หมายความว่า (๑)เงินสำรองจากมูลค่าส่วนที่เพิ่มขึ้นจากการตีราคาที่ดิน อาคารและห้องชุดในอาคารชุด ตามหลักเกณฑ์ วิธีการและเงื่อนไขที่ธนาคารแห่งประเทศไทยกำหนด เงินสำรองสำหรับสินทรัพย์จัดชั้นปกติซึ่งได้กันไว้ตามนัยประกาศธนาคารแห่งประเทศไทย เรื่องสินทรัพย์ที่ไม่มีราคาหรือเรียกคืนไม่ได้และสินทรัพย์ที่สงสัยว่าจะไม่มีราคาหรือเรียกคืนไม่ได้ ลงวันที่ ๑๗ มีนาคม ๒๕๔๓หรือที่จะแก้ไขเพิ่มเติมภายหลัง ทั้งนี้ ธนาคารพาณิชย์จะนับเงินสำรองสำหรับสินทรัพย์จัดชั้นปกติเข้าเป็นเงินกองทุนได้ไม่เกินร้อยละ๑.๒๕ ของยอดสินทรัพย์เสี่ยง (๒)เงินที่ธนาคารพาณิชย์ได้รับจากการออกตราสารตามประเภทจำนวนเงิน หลักเกณฑ์ วิธีการและเงื่อนไขที่ธนาคารแห่งประเทศไทยกำหนด (๓)เงินที่ธนาคารพาณิชย์ได้รับจากการออกหุ้นบุริมสิทธิ์ชนิดสะสมเงินปันผล ทั้งนี้ เงินกองทุนชั้นที่ ๒ต้องมีจำนวนสูงสุดไม่เกินเงินกองทุนชั้นที่ ๑ และการออกหุ้นบุริมสิทธิ์ชนิดสะสมเงินปันผลจะต้องเป็นไปตามหลักเกณฑ์ วิธีการ และเงื่อนไขที่ธนาคารแห่งประเทศไทยกำหนด ข้อ๓ธนาคารพาณิชย์อาจนับเงินสำรองจากการตีราคาที่ดิน อาคาร หรือห้องชุดในอาคารชุดเข้าเป็นเงินกองทุนชั้นที่ ๒ ได้ตามหลักเกณฑ์วิธีการ และเงื่อนไขที่กำหนดในประกาศนี้ ข้อ๔ธนาคารพาณิชย์ซึ่งประสงค์จะนับเงินสำรองตามข้อ ๓ เป็นเงินกองทุนชั้นที่ ๒ ต้องยื่นคำขอต่อธนาคารแห่งประเทศไทยและให้นับรวมเป็นเงินกองทุนชั้นที่ ๒ ได้เมื่อได้รับอนุมัติแล้ว ข้อ๕ การตีราคาและการบันทึกบัญชีที่ดินและอาคาร ให้ปฏิบัติตามมาตราฐานการบัญชีที่เกี่ยวข้องของสมาคมนักบัญชีและผู้สอบบัญชีรับอนุญาตแห่งประเทศไทย ข้อ๖การนับมูลค่าส่วนที่เพิ่มขึ้นจากการตีราคาที่ดินเป็นเงินกองทุนชั้นที่๒ ให้ปฏิบัติตามหลักเกณฑ์ วิธีการ และเงื่อนไขดังต่อไปนี้ ๖.๑ที่ดินที่สามารถนับมูลค่าส่วนที่เพิ่มขึ้นจากการตีราคาเป็นเงินกองทุนชั้นที่ ๒ได้ ต้องมีลักษณะดังนี้ (๑) เป็นที่ดินที่มีไว้เพื่อใช้เป็นสถานที่สำหรับดำเนินธุรกิจหรือสำหรับพนักงานและลูกจ้างของธนาคารพาณิชย์นั้น ตามนัยมาตรา๑๒ (๔) (ก) แห่งพระราชบัญญัติการธนาคารพาณิชย์ พ.ศ. ๒๕๐๕ ซึ่งแก้ไขเพิ่มเติมโดยพระราช กำหนดแก้ไขเพิ่มเติมพระราชบัญญัติการธนาคารพาณิชย์ พ.ศ. ๒๕๐๕ พ.ศ. ๒๕๒๘ (๒) เป็นที่ดินที่ธนาคารพาณิชย์นั้นมีกรรมสิทธิ์หรือมีสิทธิครอบครองตามหนังสือแสดงสิทธิในที่ดินแต่เพียงผู้เดียวและปราศจากภาระผูกพันเหนือที่ดินดังกล่าว (๓) เป็นที่ดินในหรือนอกประเทศซึ่งมีการตีราคาไว้ไม่เกินกว่า ๖ เดือนนับจากวันที่ให้มูลค่าทรัพย์สินที่ออกโดยบริษัทประเมินมูลค่าทรัพย์สินเว้นแต่การยื่นคำขอสำหรับงวดปี ๒๕๔๓หากธนาคารพาณิชย์ได้ตีราคาโดยถือปฏิบัติตามมาตรฐานการบัญชี ฉบับที่ ๓๒ เรื่องที่ดิน อาคารและอุปกรณ์ ธนาคารพาณิชย์อาจใช้ราคาที่ตีไว้เกินกว่า ๖เดือนได้โดยให้ชี้ แจงเหตุผลในรายละเอียดประกอบคำขอ ๖.๒ การตีราคาที่ดินเพื่อขออนุมัตินับมูลค่าส่วนที่เพิ่มขี้นเข้าเป็นเงินกองทุนชั้นที่ ๒ธนาคารพาณิชย์ต้องใช้บริษัทประมูลมูลค่าทรัพย์สินวัตถุประสงค์สาธารณะในการเปิดเผยข้อมูลต่อประชาชนที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ หรือบริษัทประเมินมูลค่าทรัพย์สินที่ได้รับความเห็นชอบจากธนาคารแห่งประเทศไทย ทั้งนี้บริษัทประเมินมูลค่าทรัพย์สินนั้นต้องไม่มีความสัมพันธ์หรือมีผลประโยชน์ใดๆเกี่ยวข้องกับธนาคารพาณิชย์ดังกล่าว ๖.๓ในการยื่นคำขอต้องเป็นการยื่นคำขอสำหรับที่ดินทุกแปลงที่เข้าข่ายตามข้อ ๖.๑ ในคราวเดียวกันโดยให้ปฏิบัติโดยยึดหลักความสม่ำเสมอ แต่จะยื่นคำขอมากกว่า ๑ ครั้ง ในระยะ ๓ ไม่ได้ ๖.๔ให้ธนาคารพาณิชย์แสดงการคำนวณราคาที่ดินและมูลค่าส่วนที่เพิ่มขึ้นของที่ดินทุกแปลงตามข้อ ๖.๑ อย่างชัดเจน ตามแบบตารางแนบ ๑ ที่แนบท้ายประกาศนี้ และให้แสดงหลักเกณฑ์การตีราคารวมทั้งรายละเอียดในการคำนวณประกอบด้วย ในกรณีที่ดิน ซึ่งประกอบด้วยโฉนดย่อยหลายแปลงและแต่ละโฉนดมีราคาประเมินไม่เท่ากัน ให้ธนาคารพาณิชย์แสดงจำนวนเนื้อที่เป็นตารางวาสำหรับแต่ละราคาของแต่ละโฉนดและสำหรับกรณีที่ดินซึ่งมีเนื้อที่รวมตั้งแต่ ๑ ไร่ขึ้นไปให้แนบสำเนาภาพถ่ายเอกสารแสดงกรรมสิทธิ์หรือสิทธิครอบครองในที่ดินด้วย ทั้งนี้การตีราคาที่ดินทุกกรณีจะต้องได้รับความเห็นชอบจากผู้สอบบัญชีของธนาคารพาณิชย์ ว่าเป็นไปตามแนวทางที่ธนาคารแห่งประเทศไทยกำหนดและมีวิธีปฏิบัติและการบันทึกบัญชีเป็นไปตามมาตรฐานการบัญชี ๖.๕การตีราคาที่ดินในต่างประเทศเพื่อขอนุมัตินับมูลค่าส่วนที่เพิ่มขึ้นเข้าเป็นเงินกองทุนชั้นที่ ๒ธนาคารพาณิชย์ต้องใช้บริษัทประเมินมูลค่าทรัพย์สินหรือผู้ชำนาญการตีราคาและได้รับความเห็นชอบจากผู้สอบบัญชีของสาขาธนาคารพาณิชย์นั้นและให้แสดงการคำนวณราคาที่ดิน และมูลค่าส่วนที่เพิ่ม ขึ้นในแบบตารางแนบ ๑ด้วย ๖.๖ในการยื่นคำขออนุมัตินับมูลค่าส่วนที่เพิ่มขึ้นจากการตีราคาที่ดินเป็นเงินกองทุนชั้นที่ ๒ ให้แนบเอกสารหลักฐานดังต่อไปนี้ประกอบคำขอด้วย (๑) รายงานการคำนวณมูลค่าเพิ่มจากการตีราคาที่ดิน ตามแบบตารางแนบ ๑ (๒) รายงานการนับเงินสำรองจากการตีราคาที่ดิน อาคารและห้องชุด ในอาคารชุด เข้าเป็นเงินกองทุนชั้นที่ ๒ ตามแบบตารางแนบ๓ ที่แนบท้ายประกาศนี้ (๓) ภาพถ่ายเอกสารแสดงกรรมสิทธิ์ในที่ดิน (๔) รายงานแสดงรายละเอียดการตีราคาที่ดินของบริษัทประเมินมูลค่าทรัพย์สินตามข้อ ๖.๒ ๖.๗ให้ธนาคารพาณิชย์นับมูลค่าส่วนที่เพิ่มขึ้นจากการตีราคาที่ดินเข้าเป็นกองทุนชั้นที่ ๒ ได้ไม่เกินระยะ ๗๐ของมูลค่าส่วนที่เพิ่มขึ้นจากราคาทุนทั้งสิ้น แต่ไม่เกินจำนวนที่ได้รับอนุมัติจากธนาคารแห่งประเทศไทย ทั้งนี้ ธนาคารแห่งประเทศไทยอาจทำการทบทวนข้อกำหนดอัตราส่วนการนับมูลค่าส่วนที่เพิ่มขึ้นจากการตีราคาที่ดินเข้าเป็นเงินกองทุนชั้นที่๒ ภายหลังงวดการบัญชีสิ้นสุดวันที่ ๓๑ ธันวาคม ๒๕๔๖ ก็ได้ ๖.๘ เมื่อได้รับอนุมัติจากธนาคารแห่งประเทศไทยแล้วให้ธนาคารพาณิชย์แสดงมูลค่าส่วนที่เพิ่มขึ้นจากการตีราคาที่ดินเฉพาะส่วนที่ได้รับอนุญาตให้นับเข้าเป็นเงินกองทุนชั้นที่ ๒ ตามข้อ ๖.๗ไว้ภายใต้หัวข้อมูลค่าเพิ่มจากการตีราคาที่ดินในแบบรายงาน ธ.พ. ๑๐.๑"รายละเอียดการดำรงเงินกองทุนของธนาคารพาณิชย์จดทะเบียนในประเทศ" ๖.๙ในกรณีที่ราคาตามบัญชีของที่ดินแปลงที่เคยมีการตีราคาเพิ่มและได้รับอนุมัติให้นับเป็นเงินกองทุนชั้นที่ ๒ ไปแล้วมีมูลค่าลดลงอันเกิดจากการด้อยค่า ธนาคารพาณิชย์ต้องหักส่วนที่ลดลงดังกล่าวออกจากเงินกองทุนชั้นที่๒ ในอัตราส่วนเดียวกับจำนวนที่ด้อยค่า ๖.๑๐เมื่อธนาคารพาณิชย์จำหน่ายที่ดินที่เคยตีราคาเพิ่มและนับเข้าเป็นเงินกองทุนชั้นที่ ๒ให้ธนาคารพาณิชย์รายงานการจำหน่ายที่ดินแปลงดังกล่าวต่อธนาคารแห่งประเทศไทยภายใน ๗ วัน นับแต่วันจดทะเบียนโอนที่ดินและให้หักมูลค่าส่วนที่เพิ่มขึ้นจากการตีราคาของที่ดินแปลงนั้นออกจากเงินกองทุนชั้นที่ ๒ในอัตราส่วนเดียวกับจำนวนที่จำหน่ายออกไป ข้อ๗การนับมูลค่าส่วนที่เพิ่มขึ้นจากการตีราคาอาคารหรือห้องชุดในอาคารชุดเป็นเงินกองทุนชั้นที่ ๒ ให้ปฏิบัติตามหลักเกณฑ์ วิธีการและเงื่อนไขดังต่อไปนี้ ๗.๑อาคารหรือห้องชุดในอาคารชุดที่สามารถนับมูลค่าส่วนที่เพิ่มขึ้นจากการตีราคาเป็นเงินกองทุนชั้นที่ ๒ ได้ต้องมีลักษณะดังนี้ (๑)เป็นอาคารที่ตั้งอยู่บนที่ดินธนาคารพาณิชย์มีกรรมสิทธิ์หรือสิทธิครอบครองตามหนังสือ แสดงสิทธิในที่ดินและที่ดินดังกล่าวต้องปราศจากภาระผูกพัน (๒) เป็นอาคารหรือห้องชุดในอาคารชุด ที่มีไว้เพื่อใช้เป็นสถานที่สำหรับดำเนินธุรกิจหรือสำหรับพนักงานและลูกจ้างของธนาคารพาณิชย์นั้นตามนัยมาตรา ๑๒ (๔) (ก) แห่งพระราชบัญญัติการธนาคารพาณิชย์ พ.ศ. ๒๕๐๕ซึ่งแก้ไขเพิ่มเติมโดยพระราช กำหนดแก้ไขเพิ่มเติมพระราชบัญญัติการธนาคารพาณิชย์ พ.ศ.๒๕๐๕พ.ศ. ๒๕๒๘ (๓) เป็นอาคารหรือห้องชุดในอาคารชุดที่ธนาคารพาณิชย์นั้นมีกรรมสิทธิ์แต่เพียงผู้เดียวและปราศจากภาระผูกพันใด ๆ (๔) เป็นอาคารหรือห้องชุดในอาคารชุดที่เอาประกันอัคคีภัยไว้เต็มมูลค่าและระบุให้ธนาคารพาณิชย์นั้นเป็นผู้รับประโยชน์เพียงผู้เดียว (๕) เป็นอาคารหรือห้องชุดในอาคารชุดในหรือนอกประเทศซึ่งมีการตีราคาไว้ไม่เกินกว่า ๖ เดือนนับจากวันที่ในรายงานที่ให้มูลค่าทรัพย์สินที่ออกโดยบริษัทประเมินมูลค่าทรัพย์สินเว้นแต่การยื่นคำขอสำหรับงวดปี ๒๕๔๓ หากธนาคารพาณิชย์ได้ตีราคาโดยถือปฏิบัติตามาตราฐานการบัญชี ฉบับที่ ๓๒ เรื่อง ที่ดิน อาคารและอุปกรณ์ ธนาคารพาณิชย์อาจใช้ราคาที่ตีไว้เกินกว่า ๖ เดือนได้ โดยให้ชี้แจงเหตุผลในรายละเอียดประกอบคำขอ ๗.๒ การตีราคาอาคารหรือห้องชุดในอาคารชุดเพื่อขออนุมัตินับมูลค่าส่วนที่เพิ่มเข้าเป็นเงินกองทุนขั้นที่ ๒ธนาคารพาณิชย์ต้องใช้บริษัทประเมินมูลค่าทรัพย์สินเพื่อวัตถุประสงค์สาธารณะในการเปิดเผยข้อมูลต่อประชาชนที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์หรือบริษัทประเมินมูลค่าทรัพย์สินที่ได้รับความเห็นชอบจากธนาคารแห่งประเทศไทย ทั้งนี้บริษัทประเมินมูลค่าทรัพย์สินต้องไม่มีผลประโยชน์ใดๆเกี่ยวข้องกับธนาคารพาณิชย์ดังกล่าว ๗.๓ ในการยื่นคำขอสำหรับอาคาร ต้องเป็นการยื่นคำขอสำหรับอาคารทุกหลังที่เข้าข่ายตามข้อ ๗.๑ ในคราวเดียวกันโดยให้ปฏิบัติโดยยืดหลักความสม่ำเสมอ แต่จะยื่นคำขอมากกว่า ๑ ครั้ง ในระยะ ๓ ปีไม่ได้ ๗.๔ในการยื่นคำขอสำหรับห้องชุดในอาคารชุด ต้องเป็นการยื่นคำขอสำหรับห้องชุดในอาคารชุดทุกห้องที่เข้าข่ายตามข้อ ๗.๑ในคราวเดียวกันโดยให้ปฏิบัติโดยยึดหลักความสม่ำเสมอ โดยให้ทำการตีราคาและยื่นคำขอเป็นประจำทุกปี ๗.๕ให้ธนาคารพาณิชย์แสดงรายการผลการคำนวณราคาอาคารหรือห้องชุดในอาคารชุดและมูลค่าส่วนที่เพิ่มขึ้นของอาคารหรือห้องชุดทุกหลังตามข้อ ๗.๑ ตามแบบตารางแนบ ๒.๑ และแบบตารางแนบ ๒.๒ ที่แนบท้ายประกาศนี้และให้แสดงหลักเกณฑ์การตีราคา รวมทั้งรายละเอียดในการคำนวณประกอบด้วย ทั้งนี้การตีราคาอาคารหรือห้องชุดในอาคารขุดทุกกรณีจะต้องได้รับความเห็นชอบจากผู้สอบบัญชีของธนาคารพาณิชย์ว่าเป็นไปตามแนวทางที่ธนาคารแห่งประเทศไทยกำหนดและมีวิธีปฏิบัติและการบันทึกบัญชีเป็นไปตามมาตราฐานการบัญชี ๗.๖การตีราคาอาคารหรือห้องชุดในอาคารชุดในต่างประเทศเพื่อขออนุมัตินับมูลค่าส่วนที่เพิ่มขึ้นเข้าเป็นเงินกองทุนชั้นที่๒ ธนาคารพาณิชย์ต้องใช้บริษัทประเมินมูลค่าทรัพย์สินหรือผู้ชำนาญการตีราคาและได้รับความเห็นชอบจากผู้สอบบัญชีของสาขาธนาคารพาณิชย์นั้นและให้แสดงการคำนวณราคาอาคารหรือห้องชุดในอาคารชุดและมูลค่าส่วนที่เพิ่มขึ้นในแบบตารางแนบ ๒.๑ และแบบตารางแนบ ๒.๒ ด้วย ๗.๗ในการยื่นคำขออนุมัตินับมูลค่าส่วนที่เพิ่มขึ้นจากการตีราคาอาคารหรือห้องชุดในอาคารชุดเป็นเงินกองทุนชั้นที่ ๒ให้แนบเอกสารหลักฐานดังต่อไปนี้ประกอบคำขอด้วย (๑) รายงานการคำนวณมูลค่าเพิ่มจากการตีราคาอาคารหรือห้องชุดในอาคารชุด ตามแบบตารางแนบ ๒.๑ และแบบตารางแนบ ๒.๒ (๒) รายงานการนับเงินสำรองจากการตีราคาที่ดิน อาคารและห้องชุดในอาคารชุด เข้าเป็นเงินกองทุนชั้นที่ ๒ ตามแบบตารางแนบ๓ (๓) ภาพถ่ายเอกสารแสดงกรรมสิทธิ์อาคารหรือห้องชุดในอาคารชุด (๔) ภาพถ่ายเอกสารแสดงกรรมสิทธิ์ในที่ดินที่ตั้งของอาคาร (๕) ภาพถ่ายกรมธรรม์ประกันอัคคีภัย (๖) รายงานแสดงรายละเอียดการตีราคาอาคาร หรือห้องชุดในอาคารชุด จากบริษัทประเมินมูลค่าทรัพย์สินตามข้อ ๗.๒ ๗.๘ให้ธนาคารพาณิชย์นับมูลค่าส่วนที่เพิ่มขึ้นจากการตีราคาอาคารหรือห้องชุดในอาคารชุดเข้าเป็นเงินกองทุนชั้นที่ ๒ได้ไม่เกินร้อยละ ๕๐ ของมูลค่าส่วนที่เพิ่มขึ้นทั้งสิ้นแต่ไม่เกินจำนวนที่ได้รับอนุมัติจากธนาคารแห่งประเทศไทย ทั้งนี้ธนาคารแห่งประเทศไทยอาจทำการทบทวนข้อกำหนดอัตราส่วนการนับมูลค่าส่วนที่เพิ่มขึ้นจากการตีราคาอาคารหรือห้องชุดในอาคารชุดเข้าเป็นเงินกองทุนชั้นที่ ๒ ภายหลักงวดการบัญชีสิ้นสุดวันที่ ๓๑ ธันวาคม ๒๕๔๖ก็ได้ ๗.๙เมื่อได้รับอนุมัติจากธนาคารแห่งประเทศไทยแล้ว ให้ธนาคารพาณิชย์แสดงมูลค่าส่วนที่เพิ่มขึ้นจากการตีราคาอาคารหรือห้องชุดในอาคารชุดเฉพาะส่วนที่ได้รับอนุญาตให้นับเข้าเป็นเงินกองทุนชั้นที่ ๒ ตามข้อ ๗.๘ไว้ภายใต้หัวข้อมูลค่าเพิ่มจากการตีราคาอาคารในแบบรายงาน ธ.พ. ๑๐.๑"รายละเอียดการดำรงเงินกองทุนของธนาคารพาณิชย์จดทะเบียนในประเทศ" ให้ธนาคารพาณิชย์หักค่าเสื่อมราคาของอาคารหลังที่ได้มีการตีราคาเพิ่มและได้รับอนุมัติให้นับเป็นเงินกองทุนชั้นที่ ๒ ไปแล้วออกจากเงินกองทุนชั้นที่ ๒ ในอัตราส่วนเดียวกับค่าเสื่อมราคาที่ได้หักออกไปในลักษณะเดียวกับการหักจากบัญชีส่วนเกินทุนจากการตีราคาสินทรัพย์ ๗.๑๐ในกรณีที่ราคาตามบัญชีของอาคารหรือห้องชุดในอาคารชุดหลังที่เคยมีการตีราคาเพิ่มและได้รับอนุมัติให้นับเป็นเงินกองทุนชั้นที่๒ ไปแล้วมีมูลค่าลดลงอันเกิดจากการด้อยค่าธนาคารพาณิชย์ต้องหักส่วนที่ลดลงดังกล่าวออกจากเงินกองทุนชั้นที่๒ ในอัตราส่วนเดียวกับจำนวนที่ด้อยค่า ๗.๑๑เมื่อธนาคารพาณิชย์จำหน่ายอาคารหรือห้องชุดในอาคารชุดที่เคยตีราคาเพิ่ม และนับเข้าเป็นเงินกองทุนชั้นที่ ๒ให้ธนาคารพาณิชย์รายงานการจำหน่ายดังกล่าวต่อธนาคารแห่งประเทศไทยภายใน ๗ วันนับแต่วันที่จดทะเบียนโอนอาคารหรือห้องชุดในอาคารชุดและให้หักมูลค่าที่เพิ่มขึ้นจากการตีราคาของอาคารหรือห้องชุดนั้นออกจากเงินกองทุนชั้นที่๒ ในอัตราส่วนเดียวกับจำนวนที่ได้จำหน่ายออกไป ข้อ๘ ในกรณีที่ธนาคารพาณิชย์ตัดสินทรัพย์ที่ไม่มีราคาหรือเรียกคือไม่ได้ออกจากบัญชีหรือกันเงินสำรองสำหรับสินทรัพย์ที่สงสัยว่าจะไม่มีราคาหรือเรียกคืนไม่ได้ยังไม่ครบจำนวน ตามมาตรา ๑๕ ทวิ แห่งพระราชบัญญัติการธนาคารพาณิชย์พ.ศ. ๒๕๐๕ ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการธนาคารพาณิชย์พ.ศ. ๒๕๐๕ พ.ศ. ๒๕๒๘ให้ธนาคารพาณิชย์นำสินทรัพย์ในส่วนที่ยังไม่ได้ตัดออกจากบัญชีหรือในส่วนที่ยังไม่ได้กันเงินสำรองหักออกจากมูลค่าส่วนที่เพิ่มขึ้นจากการตีราคาที่ดินตามข้อ๖.๗ และมูลค่าส่วนที่เพิ่มขึ้นจากการตีราคาอาคารหรือห้องชุดในอาคารชุดตามข้อ ๗.๘ เสียก่อนแล้วจึงนับจำนวนคงเหลือของมูลค่าส่วนที่เพิ่มขึ้นเข้าเป็นเงินกองทุนชั้นที่ ๒ ให้ธนาคารพาณิชย์แสดงรายละเอียดการนับเงินสำรองจากการตีราคาสินทรัพย์เข้าเป็นเงินกองทุนชั้นที่ ๒ ตามแบบตารางแนบ ๓ในกรรีที่สินทรัพย์ไม่มีราคาหรือเรียกคืนไม่ได้ในส่วนที่ยังไม่ได้ตัดออกจากบัญชีหรือทรัพย์สินที่สงสัยว่าจะไม่มีราคาหรือเรียกคืนไม่ได้ในส่วนที่ยังไม่ได้กันเงินสำรองมีจำนวนลดลงหากธนาคารพาณิชย์ประสงค์จะนับมูลค่าจากการตีราคาสินทรัพย์เข้าเป็นเงินกองทุนชั้นที่ ๒ เพิ่มขึ้นให้ธนาคารพาณิชย์แจ้งให้ธนาคารแห่งประเทศไทยทราบ โดยแสดงรายละเอียดในแบบตารางแนบดังกล่าว ข้อ ๙ การตีราคาที่ดิน อาคารและห้องชุดในอาคารชุดที่ตั้งอยู่ในต่างประเทศให้คำนวณมูลค่าส่วนที่เพิ่มขึ้นเป็นเงินตราต่างประเทศแล้วจึงแปลงเป็นเงินบาทโดยใช้อัตราแลกเปลี่ยนอ้างอิงตามประกาศธนาคารแห่งประเทศไทย เรื่องอัตราแลกเปลี่ยนถัวเฉลี่ยของธนาคารพาณิชย์ ซึ่งจะประกาศทุกเข้าวันทำการถัดไปของวันจัดทำรายงานทั้งนี้ ให้ใช้อัตราเฉลี่ยระหว่างอัตราซื้อถัวเฉลี่ยขั้นต่ำสุด และอัตราขายถัวเฉลี่ยสำหรับสกุลเงินซึ่งธนาคารแห่งประเทศไทยมิได้ประกาศอัตราแลกเปลี่ยนอ้างอิงไว้ให้ใช้คำนวณจากอัตราไขวั (CrossRate ) ข้อ๑๐ประกาศนี้ใช้บังคับตั้งแต่วันประกาศในราช กิจจานุเบกษาเป็นต้นไป ประกาศ ณ วันที่๓๐ ตุลาคม พ.ศ. ๒๕๔๓ หม่อมราชวงศ์จัตุมงคล โสณกุล ผู้ว่าการ ธนาคารแห่งประเทศไทย[ดูข้อมูลจากภาพกฎหมาย][รก.๒๕๔๓/พ๑๑๓ง/๑๓/๓ พฤศจิกายน ๒๕๔๓] ปรียนันท์/พิมพ์ ๑๙/ ๑๒ /๔๔